বেশিরভাগ ক্ষেত্রে শুরুতেই ভুল করে ফেলেন সবাই। অর্থাৎ, সেদ্ধ করতে গিয়ে। পাস্তা রান্নার একটা বড় অংশ হচ্ছে সেটা সেদ্ধ করা এবং এই কাজের জন্য সঠিক পাত্র বেছে নেয়া। আপনি যদি বেশি পাস্তা রাঁধার জন্য ছোট একটা পাত্র নিয়ে থাকেন, তাহলে আপনার পাস্তা কখনোই ঝরঝরে আর সুন্দরভাবে সেদ্ধ হবে না। পাস্তা সবসময়েই সেদ্ধ করতে হয় প্রয়োজনের চাইতে বেশ বড় খানিকটা পাত্রে। বড় পাত্র মানে বেশি পানি। পাস্তা সঠিকভাবে সেদ্ধ করতে বেশি পানিরও প্রয়োজন হয়।